CELEX: 52011PC0852
Language: lt
Date: 2011-12-06
Title: Pasiūlymas TARYBOS SPRENDIMAS kuriuo Švedijai leidžiama taikyti sumažintą apmokestinimo tarifą namų ūkių ir paslaugų sektoriaus įmonių tam tikrose šiaurinėse Švedijos vietovėse naudojamai elektros energijai, kaip numatyta Direktyvos 2003/96/EB 19 straipsnyje

|

52011PC0852

Pasiūlymas TARYBOS SPRENDIMAS kuriuo Švedijai leidžiama taikyti sumažintą apmokestinimo tarifą namų ūkių ir paslaugų sektoriaus įmonių tam tikrose šiaurinėse Švedijos vietovėse naudojamai elektros energijai, kaip numatyta Direktyvos 2003/96/EB 19 straipsnyje  /* KOM/2011/0852 galutinis - 2011/0403 (NLE) */  

	AIŠKINAMASIS MEMORANDUMAS1. PASIŪLYMO APLINKYBĖSEnergetikos produktų ir elektros energijos apmokestinimas Sąjungoje reglamentuojamas Tarybos direktyva 2003/96/EB[1] (toliau – Energetikos apmokestinimo direktyva arba direktyva).Pagal direktyvos 19 straipsnio 1 dalį ir kitas nuostatas, visų pirma išdėstytas jos 5, 15 ir 17 straipsniuose, Taryba, Komisijai pasiūlius, gali vieningai nuspręsti bet kuriai valstybei narei suteikti teisę dėl konkrečių politinių interesų nustatyti daugiau atleidimo nuo mokesčių arba apmokestinimo lygio sumažinimo nuostatų.Šio pasiūlymo tikslas – leisti Švedijai, neviršijant nustatytų ribų, taikyti sumažintą akcizo normą namų ūkių ir paslaugų sektoriaus įmonių tam tikrose šiaurinėse Švedijos vietovėse naudojamai elektros energijai. Šia priemone siekiama kompensuoti didesnes šildymo išlaidas, kurių šiose vietovėse patiriama dėl konkrečių regiono klimato sąlygų.Prašymas ir jo bendrosios aplinkybėsDirektyvos 19 straipsnio 1 dalyje nustatyta, kad Taryba, Komisijai pasiūlius, gali vieningai nuspręsti bet kuriai valstybei narei suteikti teisę dėl konkrečių politinių interesų nustatyti daugiau atleidimo nuo mokesčių arba apmokestinimo lygio sumažinimo nuostatų.Tarybos sprendimu 2005/231/EB[2] su pakeitimais, padarytais Tarybos sprendimu 2006/503/EB[3], Švedijai leidžiama taikyti sumažintą mokesčio tarifą elektros energijai, suvartojamai namų ūkiuose ir paslaugų sektoriaus įmonėse, įsikūrusiose šio sprendimo priede nurodytose savivaldybėse. Mokesčio sumažinimas turi būti proporcingas papildomoms šildymo išlaidoms, kurių patiriama dėl dislokacijos šiaurinėse vietovėse, palyginti su likusia Švedijos teritorijos dalimi. Sumažintas mokesčio tarifas turi atitikti Direktyvos 2003/96/EB reikalavimus, įskaitant minėtos direktyvos 10 straipsnyje nustatytus minimalius tarifus. Šis leidimas galioja iki 2011 m. gruodžio 31 d.Remdamosi direktyvos 19 straipsniu 2011 m. birželio 8 d. raštu Švedijos valdžios institucijos pranešė Komisijai, kad ketina toliau taikyti šį sumažintą mokesčio tarifą. Sumažintas mokesčio tarifas negali būti didesnis nei 96 SEK arba 10,40 EUR už MWh[4]. Švedija paprašė leidimo taikyti šį sumažintą mokesčio tarifą šešerius metus – ilgiausią direktyvos 19 straipsnio 2 dalyje nurodytą laikotarpį, t. y. iki 2017 m. gruodžio 31 d.Švedija grindžia šią priemonę aplinkos, regioninės ir sanglaudos politikos tikslais. Ji pabrėžia, kad nacionaliniai elektros energijos mokesčio tarifai gerokai viršija Direktyvoje 2003/96/EB nustatytus minimalius apmokestinimo lygius ir kad dėl to taikant šią mokesčių sistemą nacionaliniu lygmeniu skatinama labiau didinti energijos vartojimo efektyvumą, nei to reikalaujama pagal ES nustatytas minimalias normas. Tačiau, Švedijos valdžios institucijų teigimu, šis aukštas bendras apmokestinimo lygis gali būti taikomas tik tuo atveju, jei šiaurinėms vietovėms, dėl klimato sąlygų patenkančioms į konkurencijos atžvilgiu nepalankią padėtį, būtų taikomi mažesni mokesčiai. Be to, ši priemonė padėtų sumažinti skirtingose šalies dalyse patiriamų šildymo išlaidų skirtumus ir taip prisidėti prie ES regioninės ir sanglaudos politikos tikslų.Kalbant apie trūkumų, atsirandančių dėl skirtingų klimato sąlygų, pobūdį, Švedijos valdžios institucijos pakartojo tai, ką teigė ankstesniuose prašymuose, t. y. kad šiauriniuose regionuose šildymo išlaidos yra vidutiniškai 25 proc. didesnės, nes šildymo laikotarpis šiose vietovėse yra ilgesnis.Apskaičiuota, kad sumažinus mokesčio tarifą iki 96 SEK už MWh per metus patiriamas 910 mln. SEK arba 99 mln. EUR pajamų nuostolis.-  Priemonės veikimasPriemonė taikoma sumažinto mokesčio tarifo pavidalu. Šis sumažintas mokesčio tarifas taikomas tiesiogiai, renkant mokestį.-  Taikymo sritisŠvedijos valdžios institucijos pareiškė, kad geografinis skirstymas nustatytas remiantis objektyviais duomenimis, susijusiais su vidutine temperatūra. Todėl sumažintas mokestis taikomas visoms Norboteno, Vesterboteno ir Jemtlando apskričių savivaldybėms ir Sollefteå , Ongės, Ernšioldsviko, Jusdalio, Malungo, Moros, Ošos, Elvdaleno ir Tošbio savivaldybėms. Ši priemonė skirta tik namų ūkiams ir paslaugų sektoriaus įmonėms, nes tik šios vartotojų grupės moka visą energijos mokestį už elektros energiją. Kita vertus, kadangi gamybos pramonės suvartojama elektros energija apmokestinama mažesniu tarifu, nagrinėjama priemonė bet kuriuo atveju neturi poveikio šio sektoriaus įmonėms.Švedijos valdžios institucijų teigimu, šia priemone lengvatų gavėjams šiaurinėse šalies dalyse sudaromos tokios pat sąlygos, kaip ir toms pačioms vartotojų grupėms Pietų Švedijoje.-  Švedijos valdžios institucijų argumentai dėl priemonės poveikio vidaus rinkaiŠvedijos valdžios institucijos mano, kad priemonė neturės įtakos tinkamam vidaus rinkos veikimui. Jų manymu, priemonė gali turėti poveikį valstybių narių tarpusavio prekybai, nes Šiaurės Švedijoje paslaugų sektoriaus įmonių išlaidos bus mažesnės, tačiau šis poveikis bus ribotas, nes daugelis paslaugų sektoriaus įmonių paprastai veikia nedidelėje geografinėje vietovėje.-  Pasiūlymo srityje galiojančios nuostatos2003 m. spalio 27 d. Tarybos direktyva 2003/96/EB, pakeičianti Bendrijos energetikos produktų ir elektros energijos mokesčių struktūrą.Priemonės vertinimas pagal Direktyvos 2003/96/EB 19 straipsnį-  Konkretūs politiniai interesaiDirektyvos 19 straipsnio 1 dalies pirmoje pastraipoje nustatyta:„ Be ankstesniuose straipsniuose išdėstytų nuostatų, ypač 5, 15 ir 17 straipsniuose, Taryba, Komisijai pasiūlius, bet kuriai valstybei narei gali vieningai leisti toliau atleisti nuo mokesčių ar juos sumažinti remiantis konkrečios politikos sumetimais. “Švedijos numatyta priemone siekiama sumažinti akcizą elektros energijai, naudojamai namų ūkiuose ir paslaugų sektoriaus įmonėse, įsikūrusiose Šiaurės Švedijoje. Švedijos valdžios institucijos atkreipia dėmesį į du šios priemonės tikslus. Pirma, jų teigimu, sumažintas mokesčio tarifas netiesiogiai daro teigiamą poveikį aplinkai, nes galima taikyti didesnį bendrą mokesčio tarifą, kurio kitu atveju nebūtų galima taikyti. Šiuo atžvilgiu Komisija pažymi, kad aplinkos apsaugos reikalavimai jau ir taip yra neatskiriama Direktyvos 2003/96/EB[5] dalis, todėl atskirai jie nelaikomi konkrečiais politiniais interesais. Tačiau direktyvoje apskritai nenumatoma galimybė spręsti konkrečius regionų, kuriems būdingos labai ypatingos klimato sąlygos, poreikius. Todėl tokiomis aplinkybėmis siekis padėti išlaikyti palyginti aukštą apmokestinimo lygį ir, taikant sumažintą mokesčio tarifą, nesukurti pernelyg didelės naštos regionams, kuriems būdingos tokios klimato sąlygos, gali būti laikomas konkrečiu politiniu interesu.Antra, Švedijos valdžios institucijos teigia, kad sumažinus mokesčio tarifą beveik suvienodinamos bendros vartotojų šildymo išlaidos šiaurinėje Švedijos dalyje su vartotojų išlaidomis kitose šalies dalyse, todėl taip siekiama regioninės ir sanglaudos politikos tikslų.Remiantis šiais skaičiavimais, prašymas suteikti leidimą taip pat gali būti laikomas pagrįstu konkrečiais politiniais interesais.-  Derėjimas su kitomis Sąjungos politikos sritimis ir tikslaisBendras elektros energijos mokesčio tarifas, taikomas namų ūkiams ir paslaugų sektoriaus įmonėms Švedijoje, yra 283 SEK arba 30,70 EUR už MWh, palyginti su 1 EUR už MWh, t. y. minimaliu ES tarifu, taikomu naudojimo ne verslui atveju[6]. Įgyvendinus siūlomą sumažinimą, Šiaurės Švedijoje taikytinas tarifas yra ne mažesnis kaip 187 SEK arba 20,29 EUR už MWh. Kadangi elektros energijos apmokestinimo lygis tiek Šiaurės Švedijoje, tiek likusioje šalies dalyje gerokai viršija minimalų tarifą, pagrįsta manyti, kad taikant šį sumažintą mokestį iš tiesų netiesiogiai bus galima padėti užtikrinti didesnį bendrą aplinkos apsaugos lygį, kaip nurodė Švedijos valdžios institucijos.Tokiomis aplinkybėmis šios priemonės tikslas – iš dalies kompensuoti didesnes šildymo išlaidas, kurių patiriama tose vietovėse, kuriose taikomas sumažintas mokesčio tarifas. Švedijos valdžios institucijų teigimu, šiose vietovėse dėl klimato sąlygų elektros energijos suvartojama vidutiniškai apie 25 proc. daugiau nei likusioje šalies dalyje, daugiausia dėl to, kad šildymo laikotarpis šiose vietovėse yra ilgesnis.Šiuo atžvilgiu Komisija pažymi, kad, remiantis naujausiomis Švedijos elektros energijos kainomis, taikant siūlomą priemonę visoms atitinkamoms vartotojų grupėms nustatyta kaina būtų sumažinta gerokai mažiau nei 25 proc. Remiantis naujausiais Eurostato turimais duomenimis apie kainas, šis sumažinimas svyruoja nuo 3,1 iki 6,8 proc., atsižvelgiant į namų ūkiams ir atitinkamoms įmonėms būdingą elektros energijos vartojimo lygį.[7]Todėl mokesčio lengvatos suma atitinkamuose regionuose išlieka mažesnė nei papildomos šildymo išlaidos. Dėl to fiskalinė paskata naudoti energiją veiksmingai išlaikoma bent jau tokio pat lygmens, kaip ir likusioje Švedijos teritorijoje.Taigi gali būti daroma išvada, kad priemonė atitinka Sąjungos sveikatos, aplinkos, energetikos ir transporto politikos nuostatas.Be to, atsižvelgiant į nurodytas aplinkybes, priemonė yra priimtina tinkamo vidaus rinkos veikimo ir būtinybės užtikrinti sąžiningą konkurenciją požiūriu. Visų pirma atsižvelgiant į tai, kad vietovės, kuriose taikoma ši priemonė, yra nutolusios, ir į tai, kad ji taikoma tik namų ūkiams ir paslaugų sektoriaus įmonėms, nemanoma, kad dėl jos bus labai iškraipoma konkurencija arba pasikeis valstybių narių tarpusavio prekybos pobūdis. Galiausiai primenama, kad šiose vietovėse sumažintas mokesčio tarifas taikomas trisdešimt metų, ir, kiek Komisijai žinoma, dėl to nekilo jokių problemų, susijusių su tinkamu vidaus rinkos veikimu ar kitais ES politikos tikslais.-  Priemonės taikymo trukmė ir ES energetikos apmokestinimo sistemos raidaKomisija siūlo, kad būtų nustatytas ilgiausias, t. y. šešerių metų, Direktyva 2003/96/EB leidžiamas taikymo laikotarpis. Šis laikotarpis yra tinkamas, kad atitinkamoms verslo įmonėms bei vartotojams būtų galima suteikti pakankamą tikrumą.Kalbant apie būsimą esamos teisinės sistemos raidą, konkrečiau – apie 2011 m. balandžio 13 d. Komisijos pateiktą pasiūlymą persvarstyti Direktyvą 2003/96/EB [COM(2011) 169], primenama, kad priėmus šį pasiūlymą dabartinės taisyklės nebus pakeistos taip, kad atitiktų šiame sprendime siūlomą leidimų suteikimo tvarką. Todėl šiuo klausimu nebūtina numatyti konkrečių apsaugos priemonių.Valstybės pagalbos taisyklėsPo Švedijos valdžios institucijų numatyto sumažinimo atitinkamuose regionuose elektros energijai taikomas mokesčio tarifas ir toliau atitiks Direktyvos 2003/96/EB 10 straipsnyje nustatyto minimalaus apmokestinimo lygio reikalavimą. Be to, Tarybos leidimas bus taikomas nuo 2012 m. sausio 1 d. iki 2017 m. gruodžio 31 d. (mažiau nei 10 metų). Todėl priemonė patenka į Bendrojo bendrosios išimties reglamento (Reglamentas (EB) Nr. 800/2008)[8] taikymo sritį ir jai netaikomas išankstinio pranešimo reikalavimas.2. KONSULTACIJų SU SUINTERESUOTOSIOMIS šALIMIS REZULTATAI IR POVEIKIO VERTINIMASKonsultacijos su suinteresuotosiomis šalimisŠis pasiūlymas pagrįstas Švedijos pateiktu prašymu ir skirtas tik šiai valstybei narei.Tiriamųjų duomenų rinkimas ir naudojimasNepriklausomo tyrimo neprireikė.Poveikio vertinimasŠis pasiūlymas yra susijęs su leidimo suteikimu vienai valstybei narei jos pačios prašymu.3. TEISINIAI PASIŪLYMO ASPEKTAIPasiūlymo tikslas – leisti Švedijai nukrypti nuo bendrųjų Tarybos direktyvos 2003/96/EB nuostatų ir, neviršijant nustatytų ribų, taikyti diferencijuotus elektros energijos apmokestinimo lygius.Teisinis pagrindasTarybos direktyvos 2003/96/EB 19 straipsnis.Subsidiarumo principasNetiesioginių mokesčių sritis, kuriai taikomas SESV 113 straipsnis, iš esmės nepriklauso išimtinei ES kompetencijai, kaip apibrėžta SESV 3 straipsnyje.Tačiau valstybių narių kompetencija šioje srityje griežtai ribojama ir apibrėžiama galiojančiais ES teisės aktais. Pagal Direktyvos 2003/96/EB 19 straipsnį tik Taryba, remdamasi minėta nuostata, gali leisti valstybei narei nustatyti daugiau nuostatų dėl atleidimo nuo mokesčio arba jo sumažinimo. Pačios valstybės narės be Tarybos to padaryti negali.Todėl pasiūlymas atitinka subsidiarumo principą.Proporcingumo principasPasiūlymas atitinka proporcingumo principą. Mokesčio sumažinimu neviršijama to, kas būtina minėtam tikslui pasiekti.Pasirinkta priemonėSiūloma priemonė – Tarybos sprendimas.Direktyvos 2003/96/EB 19 straipsnyje numatyta tik šio tipo priemonė.4. POVEIKIS BIUDŽETUIŠia priemone nesukuriama jokios finansinės ir administracinės naštos Europos Sąjungai. Todėl pasiūlymas neturi poveikio ES biudžetui.2011/0403 (NLE)PasiūlymasTARYBOS SPRENDIMASkuriuo Švedijai leidžiama taikyti sumažintą apmokestinimo tarifą namų ūkių ir paslaugų sektoriaus įmonių tam tikrose šiaurinėse Švedijos vietovėse naudojamai elektros energijai, kaip numatyta Direktyvos 2003/96/EB 19 straipsnyjeEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2003 m. spalio 27 d. Tarybos direktyvą 2003/96/EB, pakeičiančią Bendrijos energetikos produktų ir elektros energijos mokesčių struktūrą[9], ypač į jos 19 straipsnio 1 dalį,atsižvelgdama į Europos Komisijos pasiūlymą,kadangi:1.  Tarybos sprendimu 2005/231/EB[10] su pakeitimais, padarytais Tarybos sprendimu 2006/503/EB[11], ir pagal Direktyvos 2003/96/EB 19 straipsnio nuostatas iki 2011 m. gruodžio 31 d. Švedijai leidžiama taikyti sumažintą akcizo tarifą elektros energijai, suvartojamai namų ūkiuose ir paslaugų sektoriaus įmonėse, įsikūrusiose tam tikrose Šiaurės Švedijos vietovėse;2.  2011 m. birželio 8 d. raštu Švedija paprašė leidimo šešerius metus, t. y. iki 2017 m. gruodžio 31 d., toliau taikyti sumažintą elektros energijos akcizo tarifą tiems patiems lengvatas gaunantiems vartotojams. Sumažintas mokesčio tarifas negali būti didesnis nei 96 SEK už MWh;3.  atitinkamose vietovėse šildymo išlaidos yra vidutiniškai 25 proc. didesnės nei likusioje šalies dalyje, nes šildymo laikotarpis šiose vietovėse yra ilgesnis. Todėl sumažinus namų ūkių ir paslaugų sektoriaus įmonių šiose vietovėse patiriamas elektros energijos išlaidas sumažėtų bendrų šildymo išlaidų, kurių patiria vartotojai Šiaurės Švedijoje ir likusioje šalies dalyje, skirtumai. Taigi ši priemonė padeda siekti regioninės ir sanglaudos politikos tikslų. Be to, taikydama šią priemonę Švedija gali taikyti didesnį bendrą elektros energijos mokesčio tarifą, kurio kitu atveju nebūtų galima taikyti, ir taip netiesiogiai prisidėti prie aplinkos politikos tikslų;4.  mokestis neturėtų būti sumažintas daugiau, nei reikia papildomoms šildymo išlaidoms, patiriamoms namų ūkiuose ir Šiaurės Švedijoje įsikūrusiose paslaugų sektoriaus įmonėse, kompensuoti;5.  sumažinti apmokestinimo tarifai viršys Direktyvos 2003/96/EB 10 straipsnyje nustatytus minimalius apmokestinimo tarifus;6.  atsižvelgiant į tai, kad vietovės, kuriose taikoma ši priemonė, yra nutolusios, į tai, kad mokesčio sumažinimas Šiaurės Švedijoje negali viršyti papildomų šildymo išlaidų ir kad ši priemonė taikoma tik namų ūkiams ir paslaugų sektoriaus įmonėms, nemanoma, kad dėl jos bus labai iškraipoma konkurencija arba pasikeis valstybių narių tarpusavio prekybos pobūdis;7.  priemonė yra priimtina tinkamo vidaus rinkos veikimo ir būtinybės užtikrinti sąžiningą konkurenciją požiūriu ir atitinka Europos Sąjungos sveikatos, aplinkos, energetikos ir transporto politikos nuostatas;8.  siekiant įmonėms ir vartotojams suteikti pakankamą tikrumą, tikslinga iki 2017 m. gruodžio 31 d. leisti Švedijai taikyti sumažintą mokesčio tarifą Šiaurės Švedijoje naudojamai elektros energijai;9.  turėtų būti užtikrinta, kad Sprendimu 2005/231/EB dėl panašių priežasčių ankstesniam laikotarpiui suteiktas leidimas būtų toliau taikomas be pertrūkio nuo to sprendimo galiojimo pabaigos iki šio sprendimo įsigaliojimo,PRIĖMĖ ŠĮ SPRENDIMĄ:1 straipsnis10.  Švedijai leidžiama taikyti sumažintą apmokestinimo tarifą elektros energijai, suvartojamai namų ūkiuose ir paslaugų sektoriaus įmonėse, įsikūrusiose priede nurodytose savivaldybėse.Standartinio nacionalinio elektros energijos apmokestinimo tarifo sumažinimas yra ne didesnis, nei reikalingas kompensuoti papildomas šildymo išlaidas, kurių patiriama dėl dislokacijos šiaurinėse vietovėse, palyginti su likusia Švedijos teritorijos dalimi, ir yra ne didesnis nei 96 SEK už MWh.11.  Sumažinti tarifai turi atitikti Direktyvos 2003/96/EB reikalavimus, ypač jos 10 straipsnyje nustatytus minimalius tarifus.2 straipsnisŠis sprendimas taikomas nuo 2012 m. sausio 1 d. ir galioja iki 2017 m. gruodžio 31 d.3 straipsnisŠis sprendimas skirtas Švedijos Karalystei.Priimta BriuselyjeTarybos varduPirmininkasPriedasRegionai | Savivaldybės |Norbotenas | Visos savivaldybės |Vesterbotenas | Visos savivaldybės |Jemtlandas | Visos savivaldybės |Vesternorlandas | Sollefteå, Ongė, Ernšioldsvikas |Jevleborgas | Jusdalis |Dalarna | Malungas, Mora, Oša, Elvdalenas |Vermlandas | Tošbis |[1] 2003 m. spalio 27 d. Tarybos direktyva 2003/96/EB, pakeičianti Bendrijos energetikos produktų ir elektros energijos mokesčių struktūrą, OL L 283, 2003 10 31, p. 51.[2] OL L 72, 2005 3 18, p. 27.[3] OL L 199, 2006 7 21, p. 19.[4] Remiantis 2010 m. spalio 1 d. valiutos kursu, t. y. 9,2183 SEK = 1 EUR, plg. Direktyvos 2003/96/EB 13 straipsnio 1 dalį.[5] Visų pirma plg. 6 ir 7 konstatuojamąsias dalis.[6] Pagal Direktyvos 2003/96/EB 11 straipsnio 4 dalį naudojimo verslui atveju sumažinto apmokestinimo lygio taikymą valstybės narės gali riboti. Kaip jau minėta, ir namų ūkiams, ir paslaugų sektoriaus įmonėms Švedija taiko sumažintą mokesčio tarifą naudojimo ne verslui atveju.[7] Šaltinis – 2010 m. II pusmečio Eurostato kainų skaičiavimai. Nustatytos pramonėje nenaudojamos elektros energijos kainos pagal DA kategoriją (suvartojama mažiau nei 1 000 kWh) ir DE kategoriją (suvartojama daugiau nei 15 000 kWh).[8] 2008 m. rugpjūčio 6 d. Komisijos reglamentas (EB) Nr. 800/2008, skelbiantis tam tikrų rūšių pagalbą suderinama su bendrąja rinka taikant Sutarties 87 ir 88 straipsnius (Bendrasis bendrosios išimties reglamentas), OL L 214, 2008 8 9.[9] OL L 283, 2003 10 31, p. 51.[10] OL L 72, 2005 3 18, p. 27.[11] OL L 199, 2006 7 21, p. 19.